དགེ་འདུན་རྒྱལ་མཚན་ལགས་ནི༡༩༨༧ལོར་རེབ་གོང་ཁུལ་དུ་བོད་དོན་ཆེད་ལས་འགུལ་སྤེལ་མཁན་ཐོག་མའི་གྲས་ཡིན།ཁོང་གི་སྣེ་ཁྲིད་དེ་རེབ་གོང་རོང་བོ་དགོན་པའི་གྲྭ་བ་ཁ་ཤས་ཀྱིས་རེབ་གོང་བོད་སྐྱོབ་གཞོན་ནུ་ཚོགས་པ་ཞེས་བའི་མིང་ཐོག་ནས་༡༩༨༧་ལོར།༡༩༥༨ནས་བཟུང་རྒྱ་ནག་གུང་ཁྲན་ཏང་གིས་བོད་མི་ཅི་ཙམ་བསད་པའི་གྲངས་ཀ་དང་།དགོན་པ་གཏོར་བཤིག་བཏང་བའི་གྲངས་ཀ་སོགས་ཀྱི་གནས་ཚུལ་རག་བསྡུས་ཞིག་བྲིས་ཏེ།དགོན་པ་དང་།སློབ་གྲྭ་སོགས་ལ་འགྲེམས་སྤེལ་བྱས་པ་མ་ཟད།རེབ་གོང་ཁུལ་གྱི་རྩིག་གྱང་སོགས་ལ་སྦྱར།དེ་ནས་ཉིན་ཤས་རྗེས་རེབ་གོང་མི་རིགས་སློབ་འབྲིང་དང་།རྨ་ལྷོ་དགེ་ཐོན་སློབ་གྲྭའི་སློབ་མ།དེ་བཞིན་རོང་བོ་དགོན་པའི་གྲ་བ་ཚོས་གཅིག་རྗེས་གཉིས་མཐུད་ཀྱིས་རྒྱ་ནག་གཞུང་གིས་བོད་ཐོག་བཟུང་བའི་སྲིད་ཇུས་ལ་ངོ་རྒོལ་རྔམ་སྟོན་ཁྲོམ་བསྐོར་བྱས་ཡོད་པ་རེད།དེའི་རྗེས་རྒྱ་ནག་ཉེན་རྟོག་པས་སྐབས་དེའི་རོང་བོ་དགོན་པའི་གྲྭ་བ་དགེ་འདུན་རྒྱལ་མཚན་ལགས་དང་།ཁོང་གི་གྲོགས་པོ་ཞིག་འཛིན་བཟུང་བྱས་ནས་ཟླ་དྲུག་རིང་བཀག་ཉར་བྱས་ནས་ཁྲིམས་ཐག་གཅོད་གྲབས་ཡོད་སྐབས།པཎ་ཆེན་རིན་པོ་ཆེ་སྐུ་གོང་མས་མཚོ་སྔོན་སྤྱི་བདེ་ལས་ཁུང་གི་མགོ་ཁྲིད་ལ་ཐད་ཁར་བཀའ་གནང་སྟེ།ལྕང་སྐྱའི་དགེ་འདུན་རྒྱལ་མཚན་དང་ཁོང་གི་གྲོགས་པོ་གཉིས་བཙོན་གྲོལ་བྱུང་ནས་ལོ་མང་རིང་རོང་བོ་དགོན་པར་སློབ་གཉེར་གནང་།